**ДО**

**ОБЩИНСКИ СЪВЕТ-РУСЕ**

**ПРЕДЛОЖЕНИЕ**

**ЗА ИЗМЕНЕНИЕ ПО К.Л. 383**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**УВАЖАЕМИ ОБЩИНСКИ СЪВЕТНИЦИ,**

При обсъждане на проекта на Наредба за изменение на Наредба № 3 за организация и развитие на комунално-битовата дейност в община Русе, в ПК по Здравеопазване и социална политика и ПК по Младежта и спорта постъпиха предложения за изменение в проекта на наредбата в частта, касаеща предложения текст за изменение на административно-наказателната разпоредба на чл. 29, ал. 1 и ал. 2 на Наредбата, регламентираща размера на санкциите, налагани при констатирани нарушения на наредбата.

Във връзка с гореизложеното внасяме предложение за промени в § 2 на проекта на Наредба за изменение на Наредба № 3 за организация и развитие на комунално-битовата дейност в община Русе /**К.Л. 383**/, както следва:

1. Чл. 29, ал. 1 и ал. 2 от проекта придобиват следната редакция:

**Ал. 1**: „На основание чл. 22, ал. 4 на ЗМСМА нарушителите на настоящата наредба се наказват с глоби в размер на 200 лева - за физическите лица и имуществени санкции в размер на 400 лева - за едноличните търговци, и юридическите лица.

Изр. 2 на ал. 1 „Административното наказване се диференцира според критериите, предвидени в чл. 27, ал. 1 на ЗАНН“ отпада, а вместо него се приема следния текст: „При нарушения, установени повторно, се налагат глоби или имуществени санкции в двоен размер“.

**Ал. 2:** „За маловажни случаи на административни нарушения по настоящата наредба /като хвърляне на угарки от цигари, билети от градския транспорт и други такива/, установени при извършването им, служителите по чл. 29, ал. 3 налагат на местонарушението глоби в размер на 50 лв. срещу издаване на фиш по реда на [Закона за административните нарушения и наказания](https://legislation.apis.bg/doc/9951/0/)“.

С уважение,

**ПЕНЧО МИЛКОВ**

*Кмет на община Русе*